શિમલા: મહેન્દ્ર સિંહ ધોની ટીમ ઈન્ડિયાથી દૂર ફેમિલી સાથે શિમલામાં એક જાહેરખબરના શૂટિંગ માટે પહોંચ્યો હતો. હિમચાલના શિમલામાં એમએસ ધોનીએ પત્ની સાક્ષી અને પોતાના ખાસ મિત્રો સાથે ઘણું અન્જોય કર્યું, જેની તસવીરો સોશયલ મીડિયા પર વાઈરલ થઈ રહી છે. શિમલામાં ધોનીનો એક વીડિયો ઘણો વાઈરલ થયો છે. જેમાં તે રોયલ એનફીલ્ડ ચલાવતો જોવા મળી રહ્યો છે. તે ફેન્સની સાથે તસવીરો પણ ક્લિક કરાવી રહ્યો છે અને ઘણું એન્જોય કરતો જોવા મળી રહ્યો છે. ઉલ્લેખનીય છે કે, ટીમ ઈન્ડિયા ઈંગ્લેન્ડમાં ટેસ્ટ સીરીઝ રમી રહી છે. ધોની ટેસ્ટમાંથી નિવૃત્તિ લઈ ચૂક્યો છે. તે હાલમાં ફેમિલી સાથે સમય પસાર કરી રહ્યો છે.